Boek: Vakansiepret 1: Piekniek op die strandJana en Alisha is beste vakansiemaats! Hulle sien uit na ŉ heerlike vakansie propvol pret op Duinebaai. Die meisies besluit om piekniek te gaan hou op die strand, maar ongelukkig wil Jana se irriterende kleinboetie, Tiaan, en sy maatjie Rudie saamkom. Jana weet sommer die twee seuns gaan hulle piekniekplanne bederf! Maar dan hoor die twee meisies ŉ vreemde tjankgeluid tussen die duine. Toe hulle ondersoek gaan instel, ontdek hulle ŉ klein hondjie wat seergekry het en hulle hulp dringend nodig het. Sal hulle die hondjie se eienaar kan opspoor? Oor die outeur Theresa van Baalen se eerste twee prenteboekpublikasies, Aspris-krokkedis en Karla Krullebol, is albei met ATKV-Kinderboektoekennings bekroon. Aspris-krokkedis het ook in 2012 die Tienie Hollowaymedalje vir Kleuterliteratuur ontvang. Theresa is veral bekend as skrywer van die gewilde Sanri Steyn-reeks. Sy het al in ander genres ook geskryf, maar kinderstories sal altyd haar eerste liefde wees. Sy sê om vir kinders te skryf is pret en voel nie na werk nie. Sy hou daarvan om na die sterre te kyk, foto’s te neem en in haar tuin te werk. Sy het onlangs begin om haarself te leer kitaar speel, maar sal liewer nie haar rekenaar permanent vir ŉ kitaar verruil nie. Uitgewer: Lapa Uitgewers Prys: R110,00* *Prys onderhewig aan verandering Koop die boek by Graffiti Boeke